אניקה נוני רוז

אניקה נוני רוז (באנגלית: Anika Noni Rose; נולדה ב-6 בספטמבר 1972) היא שחקנית וזמרת אמריקאית. היא ידועה בעיקר בזכות דיבוב דמותה של טיאנה, נסיכת דיסני האפרו-אמריקאית הראשונה, בסרט "הנסיכה והצפרדע" משנת 2009. על תפקיד זה קיבלה את תואר אגדת דיסני בשנת 2011.

רוז גילמה את לורל רובינסון בסרט "נערות החלומות" משנת 2006, שהפסקול שלו היה מועמד לפרס גראמי. היא ידועה גם בזכות עבודתה בתיאטרון – גילמה את דמותה של אמי תיבודו במחזמר "קרוליין, או שינוי", על תפקיד זה זכתה בפרס טוני לביצוע הטוב ביותר על ידי שחקנית משנה במחזמר. בנוסף, גילמה את בניתה יאנגר בהפקה המחודשת של המחזה "צימוק בשמש", עליו הייתה מועמדת לפרס טוני לביצוע הטוב ביותר על ידי שחקנית משנה במחזה.

 ביוגרפיה 

 ראשית חייה והשכלה 
אניקה נוני רוז נולדה בבלומפילד, קונטיקט לג'ון רוז ג'וניור, יועץ תאגידי, ולקלאודיה רוז. היא למדה באוניברסיטת פלורידה A&M וקיבלה תואר בתיאטרון בשנת 1994. כמו כן, היא למדה בתיאטרון הקונסבטוריון האמריקאי  בסן פרנסיסקו.

 התחלת הקריירה 
ב-22 באוקטובר 1998, רוז ביצעה את הופעת הבכורה שלה בברודוויי בתפקיד ראסטי במחזמר "פוטלוס", כשהחליפה את סטייסי פרנסיס. ההפקה נסגרה ב-2 ביולי 2000, לאחר 18 הצגות מקדימות ו-709 הופעות רגילות. לאחר מכן גילמה את האישה בהפקת המחזמר "הגעתה של אלי" באוף-ברודוויי.

בשנת 1999, רוז השתתפה בסרט הקצר "מלך משחק הבינגו". בשנת 2003 גילמה את קאיה בסרט "מג'סטין לקלי", ובשנת 2004 הופיעה בסרטים "פיתוי" ו-"Surviving Christmas". באותה שנה, רוז גילמה את אמי תיבודו במחזמר "קרוליין, או שינוי". על תפקיד זה הייתה מועמדת לפרס דרמה דסק, וזכתה בפרס עולם התיאטרון, פרס לוסיל לורטל ובפרס טוני. היא הופיעה עם ההפקה עד לסגירתה ב-29 באוגוסט 2004.

בשנת 2006, רוז הופיעה בסרט "נערות החלומות" בתפקיד לורל רובינסון לצד ביונסה, ג'ניפר הדסון, ג'יימי פוקס ואדי מרפי. בשנת 2008 הופיעה בסרט "Just Add Water". באותה שנה כיכבה בסדרה "סוכנות הבלשיות מספר 1", שבין במאיה היה אנתוני מינגלה.

 הנסיכה והצפרדע 
בשנת 2009, רוז דיבבה את טיאנה, נסיכת דיסני האפרו-אמריקאית הראשונה, בסרט ההנפשה "הנסיכה והצפרדע" בהפקת אולפני ההנפשה של וולט דיסני. על הופעה זו בסרט, היא הייתה מועמדת לפרס NAACP Image ולשלושה פרסי Black Reel.

ב-19 באוגוסט 2011, הוענק לרוז התואר אגדת דיסני על דיבובה בסרט. רוז אמרה: "תמיד חלמתי להיות קול בסרט דיסני, אבל אפילו בחלומות האלה, אף פעם לא חלמתי להיות נסיכה... אני מרגישה איזה כבוד זה ואיך החלום מתגשם, בצורה גדולה יותר וחזקה יותר ממה שאפילו דמיינתי".

לאחר יציאתו של הסרט, רוז המשיכה לדבב את דמותה של טיאנה בהפקות נוספות, ביניהן סדרת הטלוויזיה "הנסיכה סופיה הראשונה" והסרטים "ראלף שובר את האינטרנט", "לגו נסיכות דיסני: טירת ההרפתקאות" ו"היו היה סטודיו". היא גם דיבבה את הדמות במספר משחקי וידאו, ביניהם "Disney Dreamlight Valley", ואף באטרקציה שמוקדשת לסרט בשם "Tiana's Bayou Adventure" שנמצאת בפארקים של חברת וולט דיסני. בשנת 2024 היא צפויה לדבב את טיאנה בסדרת טלוויזיה בעלת אותו שם שממשיכה את מאורעות הסרט.

 2010–2019 
בשנת 2010, רוז גילמה את יסמין בסרט "For Colored Girls" לצד פלישיה רשאד וג'נט ג'קסון.בין השנים 2010–2013, הופיעה בתפקיד אורח בסדרה "האישה הטובה". בשנת 2011 היא גילמה את שרה טידוול במיני-סדרה "שק של עצמות", המבוססת על רומן בעל אותו שם מאת סטיבן קינג.

בשנת 2012, רוז הופיעה בתפקיד אורח בפרק "Gone Abie Gone" בעונה ה-24 של "משפחת סימפסון", כשהיא מדבבת את ריטה לפלר.

בשנת 2014, רוז השתתפה בהפקה המחודשת בברודוויי של המחזה "צימוק בשמש" בתפקיד בניתה יאנגר. על תפקיד זה הייתה מועמדת לפרס טוני.

בשנת 2016, רוז גילמה את קיזי בבגרותה בשני פרקים של סדרת הטלוויזיה "שורשים" – עיבוד של הרומן מאת אלכס היילי ועיבוד מחודש למיני-סדרה משנת 1977. בין השנים 2016-2017 שיחקה בסדרה "כוח" של רשת Starz. בין השנים 2017–2018 גילמה את הדמות הראשית בסדרה "The Quad".

בשנת 2019 נקרא כוכב על שם רוז דרך משרד רישום הכוכבים הבינלאומי  בקבוצת הכוכבים בתולה.

 2020–הווה 
בשנת 2020, במהלך הסגר בעקבות מגפת הקורונה, רוז יצרה את "סיפורים לפני השינה לקטנים" - סדרה שבועית בה היא מקריאה סיפורים לפני השינה לילדים קטנים כדי להקל על הפחד שלהם במהלך הסגר. רוז אמרה: "אני אוהבת להקריא לילדים, ורציתי לתת לאנשים הקטנים שלנו משהו רך ומרגיע ברגע הצורם הזה בזמן. חשבתי שסיפור לפני השינה יהיה הדרך המושלמת. אני יכולה להעניק את הקול שלי למי שמכיר אותו היטב, בלי שאף אחד יעזוב את הבית". היא גם אמרה שהיא רוצה לעזור לילדים להתנהג בטיפשות, להשתמש בדמיון שלהם ולאהוב ספרים. באותה שנה, רוז כיכבה בסרט המוזיקלי "ההמצאה הקסומה של ג'רוניקוס ג'אנגל" מבית נטפליקס, בו גילמה את ג'סיקה ג'אנגל.

בשנת 2021 גילמה את רג'ינה במיני-סדרה "עוזרת בית" מבית נטפליקס.

החל משנת 2024, רוז מגלמת את ילנה בהפקה המחודשת של המחזה "הדוד וניה" מאת אנטון צ'כוב בתיאטרון ויויאן באומונט לצדם של סטיב קארל ואלפרד מולינה.

 חיים אישיים 
באוקטובר 2022, רוז התחתנה עם השחקן ג'ייסון דירדן. החתונה, אותה ניהל קולמן דומינגו, התקיימה באחוזת פאראמור בלוס אנג'לס. בני הזוג שמרו על נישואיהם בסוד וב-16 בינואר 2023 הודיעו על כך במגזין Brides.

 פילמוגרפיה 
 קולנוע 
שנהשםתפקידהערותהערות שוליים1999מלך משחק הבינגואישהסרט קצר2003מג'סטין לקליקאיה2004פיתויפוגSurviving Christmasמקהלה2006נערות החלומותלורל רובינסון2008Just Add Waterרצ'ל2009הנסיכה והצפרדעטיאנהדיבוב2010For Colored Girlsיסמין2011קומפנימרתה2012סקיילרמטפלת2013As Cool as I Amפרנססקומבהלנגיסהדיבובחצי שמש צהובהקאיננה2014Imperial Dreamsגברת פרייס2017הכול, הכולד"ר פאולין וידייר2018אומה רצחניתנאנסראלף שובר את האינטרנטטיאנהדיבוב2019The Killing of Kenneth Chamberlainקנדייס וייד2020מצלמת גוףטנישה בראנזההמצאה הקסומה של ג'רוניקוס ג'אנגלג'סיקה2021אי צדקסלינה קייל/ קאטוומןדיבוב2023היה היה סטודיוטיאנהסרט קצרOutlaw Johnny Blackג'סי לי2024מופאסה: מלך האריותעפיהדיבוב

 טלוויזיה 
שנהשםתפקידהערותהערות שוליים2002משמרת שלישיתמונאייפרק: "Thicker Than Water"2003Hack—פרק: "Hidden Agenda"2007The Starter Wifeלוונדר6 פרקים2008–2009סוכנות הבלשיות מספר 1גרייס מקוסטי7 פרקים2010–2013האישה הטובהונדי סקוט-קר14 פרקים2011LA Phil Liveג'ולייטפרק: "Dudamel Conducts Tchaikovsky"חוק וסדר: מדור מיוחדמרים דנגפרק: "Scorched Earth"Have a Little Faithאנטספיישל טלוויזיונישק של עצמותשרה טידוולפרקים: "Part 1 & 2"2012מרפאה פרטיתקורין בנט5 פרקיםאלמנטריד"ר קארי דוויירפרק: "Lesser Evils"משפחת סימפסוןריטה לפלרדיבוב, פרק: "Gone Abie Gone"2013The Watsons Go to Birmingham – 1963וילונהספיישל טלוויזיוני2014A Day Late and a Dollar Shortפריסהנסיכה סופיה הראשונההנסיכה טיאנהדיבוב, פרק: "Winter's Gift"2015For Justiceנטלי צ'אפיןספיישל טלוויזיוני2015–2016בייטס מוטלליז בביט5 פרקיםויקסןקואסה9 פרקים2016שורשיםקיזי2 פרקים2016–2017כוחג'וקבוקס6 פרקים2017וולטרון: המגן האגדיאקסה2 פרקים2017–2018The Quadד"ר איווה פלטצ'רדמות ראשית2018American Mastersלוריין הנסברידיבוב, פרק: "Lorraine Hansberry: Sighted Eyes/Feeling Heart"2018–2019Disney Comics in Motionטיאנהדיבוב, 2 פרקים2019Avengers Assembleימנדידיבוב, פרק: "Yemandi"מצב חיהמרשה בלאקסטוןספיישל טלוויזיוני2020Magical Girl Friendship Squad: Originsנטדיבובשרפות קטנות בכל מקוםפאולין2 פרקים2021איחוד משפחתיגברת קארןפרק: "Remember Mazzi's First Love?"הםאלה מיי ג'ונסון3 פרקיםעוזרת ביתרג'ינה7 פרקים2021–2022אמפיביהד"ר ג'אן5 פרקים2022Let the Right One Inנעמי קול10 פרקים2022–2023פנתאוןמגוון דמויותדיבוב, 6 פרקים2023לגו נסיכות דיסני: טירת ההרפתקאותהנסיכה טיאנהדיבוב, ספיישל טלוויזיוני של דיסני+מלחמת הכוכבים: חזיונותיורקהדיבוב, פרק: "The Pit"2024טיאנההנסיכה טיאנהדמות ראשית2025העיניים של ואקאנדההפולשתדיבוב, פרק: "The Last Panther"

 תיאטרון 
שנהשםתפקידמיקוםהערותהערות שוליים1998–2000פוטלוסראסטיתיאטרון ריצ'רד רודג'רסהופעת בכורה בברודוויי1999טרטיףמריאןתיאטרון הקונסרבטוריון האמריקאי, סן פרנסיסקוהפקה מקומיתאופרה בגרושפולי פיצ'ם2001הגעתה של אליהאישהתיאטרון וייניארדהפקת אוף-ברודוויי2003קרוליין, או שינויאמי תיבודוהתיאטרון הציבורי ג'וזף פאפהפקה מקורית אבוף-ברודוויי2004תיאטרון יוג'ין אונילהפקת ברודוויי2008חתולה על גג פח לוהטמגיתיאטרון ברודהאסטהפקת ברודוויי2011קומפנימרתהאולם אייברי פישרקונצרט של הפילהרמונית של ניו יורק2013המילטוןאנג'ליקה סקיילרמכללת ואסרסדנא2014צימוק בשמשבניתה יאנגרתיאטרון אתל ברימורהפקת ברודוויי2018Carmen Jonesכרמן ג'ונסלהקת הבמה הקלאסיתהפקת ווסט אנד מחודשת2024הדוד וניהילנהתיאטרון ויויאן באומונטהפקת ברודוויי

 פרסים ומועמדויות 
שנהפרויקט מועמדפרסקטגוריהתוצאההערות שוליים2001הגעתה של אליפרס אוביההופעה הטובה ביותר2004קרוליין, או שינויפרס דרמה דסקשחקנית משנה יוצאת מהכלל במחזמרפרס עולם התיאטרוןפרס טוניהביצוע הטוב ביותר על ידי שחקנית משנה במחזמרפרס קלרנס דרוונטשחקנית המשנה הטובה ביותרפרס לוסיל לורטלשחקנית משנה יוצאת מהכלל2007נערות החלומותפרס NAACP Imageשחקנית השמנה הטובה ביותר בסרט קולנועפרס גילדת שחקני המסךצוות השחקנים הטוב ביותר בסרט קולנוע2008פרס גראמיהפסקול המלא הטוב ביותר עבור סרטThe Starter Wifeפרס NAACP Imageהשחקנית הטובה ביותר בסרט טלוויזיה, מיני-סדרה או ספיישל דרמטי2009סוכנות הבלשיות מספר 1פרס סטלייטשחקנית המשנה הטובה ביותר בסדרה, מיני-סדרה או סרט שנוצר עבור הטלוויזיה2010פרס NAACP Imageשחקנית המשנה הטובה ביותר בסדרת דרמההנסיכה והצפרדעהשחקנית הטובה ביותר בסרט קולנועפרסי Black Reelהביצוע הקולי הטוב ביותר"Down in New Orleans" מהסרט "הנסיכה והצפרדע"השיר המקורי הטוב ביותר"Almost There" מהסרט "הנסיכה והצפרדע"2011For Colored Girlsאנסמבל השחקנים הטוב ביותרהשחקנית הטובה ביותרפרס NAACP Imageשחקנית המשנה הטובה ביותר בסרט קולנועהנסיכה והצפרדעאגדות דיסנידיבוב2012חוק וסדר: מדור מיוחדפרס NAACP Imageשחקנית המשנה הטובה ביותר בסדרת דרמה2014צימוק בשמשפרס טוניהביצוע הטוב ביותר על ידי שחקנית משנה במחזהפרס מעגל המבקרים החיצונישחקנית משנה יוצאת מהכלל במחזה2019כרמן ג'ונסשחקנית יוצאת מהכלל במחזמרפרס ליגת הדרמהביצועים נכבדיםפרס דרמה דסקשחקנית יוצאת מהכלל במחזמרפרס לוסיל לורטלשחקנית ראשית יוצאת מהכלל במחזמר

 קישורים חיצוניים 



 אניקה נוני רוז באתר Internet Broadway Database
 אניקה נוני רוז באתר Playbill
 אניקה נוני רוז באתר Broadway.com
 אניקה נוני רוז באתר BroadwayWorld
 אניקה נוני רוז באתר About the Artists

 הערות שוליים 

קטגוריה:שחקני מחזות זמר
קטגוריה:שחקניות תיאטרון אמריקאיות
קטגוריה:בוגרי אוניברסיטת פלורידה A&M
קטגוריה:זוכי פרס טוני: שחקניות
קטגוריה:אמריקאיות שנולדו ב-1972
קטגוריה:אמריקאים שנולדו ב-1972